
OSNOVNI PODACI O OSNOVNOJ ŠKOLI
(OSOBNA KARTA ŠKOLE)

Županija: Zagrebačka županija
Općina: Grad Ivanić Grad
Naziv: Osnovna škola Posavski Bregi
Sjedište: Savska ulica 70, 10311 Posavski Bregi 
Telefon : 01/ 2829-193
                01/ 2829-195
Telefax:  01/ 2829-194
Šifra škole: 01- 032-005
OIB škole: 32571753478
IBAN škole: HR 0523400091110122071
Matični broj škole: 1750402
Broj učenika:      razredna nastava                         90
                             predmetna nastava                       90 
                             ukupno učenika:                          180
Broj razrednih odjela:   razredna nastava            5
                                         predmetna nastava         7
Broj radnika: a) učitelja razredne nastave            5
                        b) učitelja predmetne nastave         19
                        c) stručnih suradnika                      3
                        d) ostalih djelatnika                        8
                        e) pomoćnika u nastavi                   8
Ravnatelj: Daniel Bunjevčević, prof. soc. ped.








Temeljem članka 28. Zakona o odgoju i obrazovanju u osnovnoj i srednjoj školi («NN» br. 87/08, 86/09, 92/10, 105/10, 90/11, 16/12, 94/13, 152/14, 7/17, 68/18, 98/19, 64/20, 151/22, 156/23) Učiteljsko vijeće Osnovne škole Posavski Bregi u Posavskim Bregima donijelo je prijedlog na sjednici održanoj 29. rujna 2026. godine kojeg je sukladno čl. 29. Statuta Osnovne škole Posavski Bregi usvojio Školski odbor na sjednici održanoj  1. listopada 2026.


IZVJEŠĆE O REALIZACIJI GODIŠNJEG PLANA I PROGRAMA RADA OSNOVNE ŠKOLE POSAVSKI BREGI U POSAVSKIM BREGIMA ZA ŠKOLSKU GODINU 2025./2026.


1. UVJETI RADA
1.1. Podaci o školskom području
Školu su pohađali učenici upisnog područja Osnovne škole Posavski Bregi koje obuhvaća sljedeća naselja: Prečno, Prerovec, Dubrovčak Lijevi, Topolje, Posavski Bregi, Zaklepica, Šemovec, Breška Greda, Breška Zelina i Trebovec.   
Obzirom na udaljenost naselja od škole, prijevoz učenika bio je realiziran dvjema autobusnim linijama, jednom iz smjera Trebovca, a drugom iz smjera Prečna s vremenikom vožnje usklađenim sa školskim rasporedom.  
Prijevoz se vršio sukladno Ugovoru o prijevozu učenika osnovne škole, sklopljenim između Zagrebačke županije iz Zagreba, Ul. grada Vukovara 72/V i tvrtke „Maluks promet“ d.o.o. iz Ivanić-Grada, Kloštranska 6.  
Od ukupnog broja učenika 134 učenika su putnici od toga 109 učenika koji prema zakonskim odredbama ostvaruju pravo na prijevoz obzirom na udaljenost od škole + 10 učenika Dugoselske ulice koji, obzirom na nedovoljnu udaljenost od škole, nemaju zakonsko pravo, ali zbog potrebe zaštite djece u prometu i činjenice da ne postoji nogostup na putu do škole smiju koristiti prijevoz na zahtjev ravnatelja i uz suglasnost Zagrebačke županije koja u cijelosti financira prijevoz učenika putnika, kao  i 15 učenika iz Savske ulice kojima je zbog radova na cesti uništen pločnik te im nije omogućen siguran dolazak do škole. Isto je realizirano uz suglasnost Zagrebačke županije.    


1. 2.  Prostorni uvjeti
Nastava je izvođena unutar istog prostornog kapaciteta, unutar 6 univerzalnih učionica,  informatičke učionice te jednog kabineta namijenjenog izvođenju nastave fizike, kemije i biologije. Za nastavu tjelesne i zdravstvene kulture korištena je sportska dvorana.
Učenicima je na raspolaganju i prostor školske knjižnice te ured stručnog suradnika socijalnog pedagoga za potrebe pomoći u učenju, kao i prostor stručnog suradnika pedagoga.
Škola ima dva sanitarna čvora kojima se koriste učenici (odvojeno dječaci i djevojčice) te tri sanitarna čvora za osoblje, na svakoj etaži po jedan (prizemlje, prvi i drugi kat). 
Vanjski prostor škole je prilikom izgradnje školske sportske dvorane, a sukladno projektu, prenamijenjen u parkirališni prostor s prilaznim putevima.
Unutarnji prostor škole održavan je redovitim čišćenjem prema sanitarno-higijenskim propisima te saniranjem oštećenja i redovnim održavanjem. 

1. 3. Učiteljski kadar
Školske godine 2025./2026. nastavu je izvodilo 5 učiteljica razredne nastave i 19 učitelja predmetne nastave. Cjelokupna nastava, osim manjeg dijela nastave matematike je bila stručno zastupljena i realizirana prema planiranoj satnici. 
















2. ORGANIZACIJA RADA 
2. 1. Podaci o učenicima i razrednim odjelima
	Razredna nastava
	Predmetna nastava
	U K U P N O

	Učenika
	Odjela
	Učenika
	Odjela
	Učenika
	Odjela

	90
	5
	90
	7
	180
	12



Nastava je bila organizirana u dvije smjene u jutarnjem i popodnevnom turnusu. Nastavni sat trajao je 45 minuta. 
Školska kuhinja radila je redovito uz primjenu HACCP sustava i sukladno preporukama HZJZ-a.

2. 2.  Godišnji kalendar rada škole
Nastava je realizirana u dva obrazovna razdoblja sukladno Pravilniku o kalendaru rada osnovnih škola za školsku godinu 2025./2026.  te nije bilo nikakvih odstupanja. Nastava je bila organizirana u 37 nastavnih tjedana, odnosno 177 nastavnih dana. Sukladno istome realiziran je i fond nastavnih sati po predmetima.

















3. KULTURNA I DRUŠTVENA DJELATNOST ŠKOLE 
Kulturne djelatnosti obilježene su u okviru škole prema planu i programu kroz uređenje panoa škole i učionica, radionice, predavanja, natjecanja i sportska natjecanja, obilježavanje obljetnica, državnih praznika i blagdana.  
Spomenuto je realizirano uz učitelje razredne i predmetne nastave, voditelje slobodnih aktivnosti te stručne suradnike škole. Prigodnim programom ili drugim aktivnostima obilježeni su početak školske godine i dolazak prvašića, Hrvatski olimpijski dan, Dan zahvalnosti za plodove zemlje i Dan župe, Dani kruha, Svi sveti, Dan sjećanja na žrtve Vukovara, Sveti Nikola, Međunarodni dan solidarnosti, Božić, Dan sjećanja na holokaust i sprječavanja zločina protiv čovječnosti, Valentinovo, Fašnik, Međunarodni dan žena, Dan darovitih učenika, Svjetski dan voda, Uskrs, Dan planeta Zemlje, Međunarodni praznik rada, Dan pobjede nad fašizmom u Europi, Majčin dan, Svjetski dan zaštite okoliša i zaštite oceana i Dan državnosti.
Dana 22. 12. 2025. u Društvenom domu Posavski Bregi održana je radionica izrade božićnih ukrasa za učenike i roditelje te kviz. Dana 11. 6. 2026. u Društvenom domu Posavski Bregi održana je završna priredba uz ispraćaj učenika osmog razreda.









	







4. DODATNA, DOPUNSKA, PROJEKTNA NASTAVA I IZVANNASTAVNE AKTIVNOSTI
Godišnji nastavni plan i program realiziran je prema planiranom u skladu s odlukama stručnih vijeća škole, prema tjednim planovima po nastavnim jedinicama te dnevnim pripremama učitelja.  Škola je bila uključena u niz hvalevrijednih projekata:
Školski preventivni program
Antikorupcijski program
Dan zahvalnosti za plodove zemlje
Vukovar – grad heroj
20 dana dobrote
Vode
Godina čitanja
Slovko
Čitam, čitaš, čitamo
Šetnja kroz godišnja doba
Jumicar – program prometne kulture za najmlađe
Program škole plivanja
Pogled u kalendar – svaki dan nešto novo
Dan BezVeze
Pisanje rukom (kaligrafija) – tehnike pisanja
Vodocrpilište Mala Mlaka i CUPOVZ
Naša topoteka
Posjet učenika osmih razreda Vukovaru
Online natjecanje Dabar
Filatelija i matematika
Dan broja pi
Dan sigurnijeg Interneta
Moj robot
Programirajmo micro
Skupljajmo zajedno stare baterije
Hrvatski olimpijski dan
Dani hrvatskog jezika
Emocije
Marijini obroci
Također su prema planu i programu realizirane dopunska nastava, dodatna nastava kao i  sve slobodne aktivnosti u kojima učenici sudjeluju u okviru redovitog rasporeda satnice i prijevoza.

5. PROFESIONALNO USMJERAVANJE UČENIKA
Profesionalno informiranje i usmjeravanje učenika 8. razreda realizirano je prema planu i programu profesionalnog usmjeravanja kroz radionice, predavanje i anketno ispitivanje učenika osmog razreda.
Ostvarena je suradnja sa Službom za profesionalno usmjeravanje učenika pri Hrvatskom zavodu za  zapošljavanje u Zagrebu gdje su upućeni učenici koji se školuju prema primjerenom obliku školovanja. 
U siječnju 2026. učenicima je omogućen posjet Zagrebačkom obrtničkom sajmu u organizaciji Hrvatske obrtničke komore gdje su se učenici imali priliku upoznati s raznim strukovnim zanimanjima.
U svrhu uspješnog usmjeravanja i informiranja učenika 8. razreda o samom procesu upisa u srednju školu te raznim vrstama i oblicima srednjoškolskog obrazovanja realizirana je i suradnja sa Centrom za informiranje i savjetovanje o karijeri (CISOK). Savjetnik CISOK-a održao je informativno predavanje te je odgovarao na pitanja roditelja i učenika osmih razreda na roditeljskom sastanku održanom u veljači u Osnovnoj školi Posavski Bregi.
Profesionalno informiranje i usmjeravanje učenika provedeno je u razdoblju od siječnja do lipnja 2026. godine te je ostvareno u obliku pedagoških radionica i pravovremenim informiranjem učenika i roditelja o svim datumima važnima za upise u srednje škole te korištenje aplikacijom srednje.e-upisi.hr.











6. REZULTATI OSTVARENI NA NATJECANJIMA I NA NACIONALNIM ISPITIMA
Tijekom školske godine 2025./2026. organizirana su školska natjecanja iz hrvatskog jezika, matematike, geografije, povijesti, tehničke kulture i vjeronauka. Škola je bila domaćin općinsko-gradskog susreta LiDraNo. Na županijsko natjecanje plasirali su se učenici iz tehničke kulture i hrvatskog jezika.
Rezultati nacionalnih ispita koje su učenici 8. razreda pisali u ožujku iz predmeta hrvatski jezik i povijest su zadovoljavajući; bilježimo veći postotak od nacionalnog prosjeka na razini države i osnivača iz hrvatskog jezika. Nešto niži postotak od nacionalnog prosjeka bilježimo iz stranih jezika, dok su rezultati fizike, kemije, biologije, matematike i geografije  značajnije niži od nacionalnog prosjeka. 
Rezultati nacionalnih ispita provedenih u 4. razredu su nešto niži od nacionalnog prosjeka (hrvatski jezik, matematika, priroda i društvo). Učenici razredne nastave ostvarili su bolji uspjeh u prirodi i društvu u usporedbi s uspjehom u hrvatskom jeziku i matematici.
Na osnovi dobivenih rezultata nacionalnih ispita može se zaključiti da uspjeh učenika OŠ Posavski Bregi ostavlja mjesta za napredak. Stručna služba škole u suradnji s učiteljima razmotrit će metode uspješnijeg usvajanja obrazovnih ishoda s ciljem poticanja učenika na postizanje što boljih rezultata u budućnosti.
















7. ZDRAVSTVENA I SOCIJALNA ZAŠTITA UČENIKA
Škola brine o prijevozu učenika na nastavu i s nastave u vidu dogovora s prijevoznikom te u vidu dočeka i ispraćaja učenika na autobus što je zaduženje dežurnih učitelja. 
Škola je sukladno Odluci Vlade RH osiguravala obrok za sve učenike po cijeni od 1,33 eura po danu i učeniku. 
Škola skrbi i o preventivnim mjerama zdravstvene zaštite učenika. Zdravstvena zaštita učenika osigurava se uz suradnju sa Zavodom za javno zdravstvo Zagrebačke županije, odnosno uz tim liječnika školske medicine, kao i stručna predavanja od strane školske liječnice i stručnih suradnika socijalnog pedagoga i pedagoga sukladno planu i programu rada škole.
Učenici kod kojih su primijećene teškoće u usvajanju nastavnog gradiva upućeni su na timsku obradu za utvrđivanje psihofizičkog stanja djeteta u za to predviđene ustanove, a uz prethodnu suglasnost roditelja i suradnju s liječnicom školske medicine. Na temelju rješenja Povjerenstva za utvrđivanje primjerenog oblika odgoja i obrazovanja Županijskog Ureda za prosvjetu, kulturu, informiranje, šport i tehničku kulturu tijekom školske godine 2025./26. 25 učenika je usvajalo nastavni program prema prilagođenom planu i programu (prema članku 4. Pravilnika o osnovnoškolskom odgoju i obrazovanju učenika s teškoćama u razvoju NN 24/15), a 13 učenika prema redovnom planu i programu s individualiziranim pristupom. Desetorici učenika s teškoćama u razvoju pružena je pomoć u radu putem pomoćnika u nastavi.
Razredni i predmetni učitelji pravovremeno su izradili prilagođene planove i programe za navedene učenike koje su uz savjetovanje i pomoć stručnih suradnika socijalnog pedagoga i pedagoga tijekom školske godine i realizirali. Za svako obrazovno razdoblje stručnom suradniku socijalnom pedagogu predali su pismeno izvješće o realizaciji prilagođenih i individualiziranih planova i programa za svakog pojedinog učenika, a sa svrhom što kvalitetnijeg i sustavnijeg praćenja napretka svakog pojedinog učenika.
Program socijalne zaštite ostvaruje se kroz suradnju sa Hrvatskim zavodom za socijalni rad, a programi prevencije nepoželjnih oblika ponašanja učenika i ostali preventivni programi ostvaruju se kroz predavanja i radionice koje provode stručni suradnici pedagog i socijalni pedagog u suradnji s ostalim mjerodavnim centrima i institucijama.  




8. STRUČNO USAVRŠAVANJE
Sastanci Stručnih vijeća škole održani su prema Planu i programu rada stručnih vijeća razredne nastave, jezično – umjetničkog područja (hrvatski jezik, engleski jezik, njemački jezik, glazbena kultura, likovna kultura), društvenog područja (tjelesna i zdravstvena kultura, povijest, geografija, informatika, tehnička kultura i vjeronauk) te prirodoslovnog područja (matematika, fizika, biologija, priroda, kemija).
Sjednice stručnih vijeća su tijekom godine održane tri puta prilikom čega su obrađene planirane teme. 
Individualno usavršavanje učitelja provodilo se tijekom cijele školske godine praćenjem aktualne stručno-metodičke i pedagoško-psihološke literature, kroz stručne seminare i aktive u organizaciji Ministarstva znanosti i obrazovanja, Agencije za odgoj i obrazovanje, kao i kroz županijska stručna vijeća i predavanja na sjednicama Učiteljskog vijeća.  






















9. RAD STRUČNIH TIJELA, STRUČNIH SURADNIKA I UPRAVE ŠKOLE
9. 1. Rad Učiteljskog vijeća OŠ Posavski Bregi
Plan i program rada Učiteljskog vijeća u školskoj godini 2025./2026. ostvaren je sukladno planiranom. 
Održano je 7 sjednica kroz koje su obuhvaćene sve teme i aktualnosti važne za rad škole.
Na sjednicama su obrađene sve trenutno aktualne teme, pružane su informacije o svim novitetima i poduzetim aktivnostima, o novim zakonima i pravilnicima, o napucima Ministarstva znanosti i obrazovanja, Županijskog ureda, razmatrana saznanja s roditeljskih sastanaka, sastanaka Vijeća roditelja i Vijeća učenika, Školskog odbora i stručnih aktiva te su po potrebi usvajane određene odluke.

9. 2. Rad Razrednih vijeća OŠ Posavski Bregi
Plan i program rada Razrednih vijeća realiziran je sukladno planiranom. Ukupno je održano po 5 sjednica razrednih vijeća svakog pojedinog razreda predmetne nastave i po 4 sjednice razrednih vijeća svakog pojedinog razreda razredne nastave.
Na sjednicama razrednih vijeća raspravljalo se o organizaciji rada, uspjehu i vladanju učenika, obrazovnim postignućima, razlozima slabih postignuća, mjerama za ostvarenje boljih, pripremama za natjecanje učenika, pedagoškim mjerama, suradnji s roditeljima, samovrednovanju učitelja, kao i o tekućoj problematici usvajanja gradiva odnosno otežanoj suradnji s pojedinim roditeljima.

9. 3. Rad razrednika i individualne konzultacije s razrednicima i predmetnim učiteljima
Svaki razrednik održao je barem 3 roditeljska sastanka (4 roditeljska sastanka održana su u 3 a., 8. a i 8. b razredu). Prema planu i programu realizirane su planirane teme sastanaka, kao i tekuća problematika:
IX. mjesec - informacija o planu i programu Godišnjeg plana i programa rada škole s razradom plana izvanučioničke nastave, izleta i ekskurzija, školskih projekata; upoznavanje roditelja s: Pravilnikom o kriterijima za izricanje pedagoških mjera, Odlukom o početku i završetku nastavne godine, broju radnih i nastavnih dana i trajanju odmora učenika osnovnih i srednjih škola za 2025./2026. školsku godinu, Protokolom o postupanju u slučaju nasilja među djecom i mladima, Protokolom o kontroli ulaska i izlaska u školskim ustanovama, Kućnim redom Škole, Statutom Škole te Pravilnikom o načinima, postupcima i elementima vrednovanja učenika u osnovnim i srednjim školama i Kriterijima za utvrđivanje ocjene vladanja učenika.
XI - XII. mjesec – upoznavanje s uspjehom učenika u I. obrazovnom razdoblju, 
I - II. mjesec – izazovi u učenju i ponašanju kod pojedinih učenika, realizacija  nastave, poteškoće i prijedlozi učenika, događaji do kraja nastavne godine, profesionalno usmjeravanje i informiranje za roditelje učenika osmih razreda
V. mjesec – analiza postignuća prije kraja nastavne godine i prijedlozi mjera i aktivnosti za poboljšanje

Na individualnim razgovorima tijekom godine roditelji su redovito dobivali usmene izvještaje o uspjehu učenika u učenju i vladanju.
Stručna suradnica pedagoginja održala je predavanje na temu „Važnost razvijanja radnih navika kod djece“ za roditelje učenika I. i II. razreda. Stručna suradnica socijalna pedagoginja održala je predavanje za roditelje učenika petih razreda pod nazivom „Ekrani – izazov današnjice“. 
Aktualni problemi učenika i roditelja rješavani su uz pomoć stručnih suradnica škole, razrednika i po potrebi predmetnih učitelja i ravnatelja.
Redovito je praćena i vođena pedagoška dokumentacija (e-Dnevnik, e-Matica, svjedodžbe).
Razrednici su planirali rad razrednog odjela te su kroz satove razrednika obrađivali planiranu tematiku uz suradnju sa stručnim suradnicama. 

9. 4. Rad stručnih suradnika
Rad stručnog suradnika knjižničara ostvaren je sa pola satnice kroz 3 dana tjedno i to kroz neposredni rad s učenicima, organizirano i sustavno upoznavanje učenika s knjigom i knjižnicom, suradnju s učiteljima, stručnim suradnicima i ravnateljem, stručno-knjižnični rad i informacijsko-referalnu djelatnost, kulturnu i javnu djelatnost te stručno usavršavanje i ostale poslove prema potrebi.
Rad stručnog suradnika pedagoga organiziran je kroz puno radno vrijeme i podrazumijeva neposredni odgojno-obrazovni rad s učenicima te ostale poslove koji proizlaze iz neposrednog odgojno-obrazovnog rada ili drugih propisa: planira i obavlja poslove u pedagoškom radu, analizira i vrednuje djelotvornost odgojno-obrazovnog rada škole i sudjeluje u analizi rezultata odgojno-obrazovnog procesa, sudjeluje u radu povjerenstva za upis djece u osnovnu školu i prvostupanjskog povjerenstva za utvrđivanje psihofizičkog stanja djeteta, identificira i prati učenike s posebnim odgojno-obrazovnim potrebama, izrađuje i provodi preventivne programe, vodi odgovarajuću pedagošku dokumentaciju, surađuje s ustanovama, stručno se usavršava te obavlja druge poslove na unapređivanju i razvoju odgojno-obrazovne djelatnosti škole. 
Stručna suradnica pedagoginja je kroz školsku godinu 2025./2026. u sedmim razredima održala pedagoške radionice od 13 modula u sklopu školskog preventivnog programa „Lions Quest – Vještine za adolescenciju“. U siječnju je u svim razrednim odjelima predmetne nastave održala predavanje u sklopu projekta „Pisanje rukom (kaligrafija) – tehnike pisanja“ o važnosti utjecaja grafomotorike na razvoj intelektualnih sposobnosti kod djece, a pod nazivom „Grafomotorikom do naprednijeg razmišljanja“. Također je tijekom II. obrazovnog razdoblja u petom razredu održala pedagoške radionice od 4 modula u sklopu školskog preventivnog programa „Sve te emocije!“. Cilj navedenog preventivnog programa je razvijanje vještina prepoznavanja vlastitih i tuđih emocija, upravljanje vlastitim emocijama i ponašanjem te uvažavanje potreba i osjećaja drugih. Uz to, pedagoginja je u II. obrazovnom razdoblju s učenicima osmih razreda provela pedagoške radionice profesionalnog usmjeravanja te ih upoznala s kriterijima i mogućnostima upisa u srednje škole kroz 3 pedagoške radionice programa „Razmisli o budućnosti – Školski program profesionalnog razvoja za osnovne škole“. Na razini selektivne i indicirane prevencije provodio se individualni rad s učenicima. 
Rad stručnog suradnika socijalnog pedagoga organiziran je kroz puno radno vrijeme, a obuhvaća neposredan rad s učenicima kao prioritetan, suradnju s učiteljima, roditeljima i ravnateljem. Posao stručnog suradnika socijalnog pedagoga također obuhvaća i stručno usavršavanje, suradnju sa stručnim društvenim ustanovama koje skrbe o zdravlju i zaštiti te vođenje dokumentacije glede istih poslova. 
Stručna suradnica socijalna pedagoginja u četvrtim razredima provela je program „LAnčana ReAkcija (LARA) – Trening socijalnih vještina“ kroz 10 radionica. U petom razredu održana je radionica „Moje odluke“ s ciljem promicanja promišljanja o primjerenom ponašanju. U osmim razredima provedeno je interaktivno predavanje „Mentalno zdravlje – mitovi i istine“ povodom obilježavanja dana mentalnog zdravlja. Također je provedena radionica na temu aktivnog slušanja s ciljem poticanja mirnog rješavanja sukoba. U šestim razredima provedene su dvije radionice s ciljem prevencije elektroničkog i drugih oblika nasilja. Tijekom Mjeseca borbe protiv ovisnosti u osmim razredima provedeno je interaktivno predavanje na temu sredstava ovisnosti. Povodom Dana sigurnijeg interneta u šestim razredima provedena je radionica s ciljem promicanja odgovornog ponašanja na internetu. U prvom i drugom razredu provedene su tri radionice s ciljem razvoja pozitivne slike o sebi i  poštivanja različitosti. U trećim razredima provedene su četiri radionice iz socijalnopedagoškog programa „EMICA – Učenje EMocionalnih vještina putem IgriCA“ s ciljem razvoja socioemocionalnih vještina kod učenika. U osmim razredima provedene su dvije radionice programa „SNEP – Seksualno nasilje: edukacija i prevencija“. Na razini selektivne i indicirane prevencije provodio se individualni rad s učenicima. 

9. 5. Rad Školskog odbora, Vijeća roditelja i Vijeća učenika
Od rujna 2025. djeluje Školski odbor novoimenovanih članova koji radi u krnjem sastavu od 4 člana, obzirom da osnivač još nije imenovao svoje članove. Sjednice su održavane po potrebi, a odluke donošene sukladno ovlastima propisanim Statutom. Tijekom školske godine 2025./2026. održano je 9 sjednica Školskog odbora.
Održane su i 2 sjednice Vijeća roditelja kao i 4 sjednice Vijeća učenika. Vijeće roditelja je upoznato sa Godišnjim planom i programom rada škole, Školskim kurikulom, Pravilnikom o načinima, postupcima i elementima vrednovanja, Pravilnikom o kriterijima za izricanje pedagoških mjera, Kriterijima za utvrđivanje ocjene vladanja te planom izvanučioničke nastave, dodjelom udžbenika i ostalim informacijama vezanim uz rad škole. Vijeće učenika upoznato je sa Školskim kurikulom, Kućnim redom Škole, Statutom Škole kao i Pravilnikom o načinima, postupcima i elementima vrednovanja, Pravilnikom o kriterijima za izricanje pedagoških mjera, Kriterijima za utvrđivanje ocjene vladanja te planom izvanučioničke nastave. Posebno su upoznati s projektima škole i načinima njihove realizacije. 
9. 6. Rad administrativne i pomoćno-tehničke službe
Zaduženja tajništva i administrativno-tehničke službe realizirana su prema Godišnjem planu i programu u punom radnom vremenu.
Navedene službe obavljale su poslove u skladu s normativima utvrđenim granskim Kolektivnim ugovorom u osnovnom školstvu i potrebama, sukladno sklopljenim ugovorima o radu. 
9. 7. Rad ravnatelja škole 
Posao ravnatelja realiziran je u skladu sa godišnjim planom i programom, a obuhvatio je planiranje i programiranje rada škole, organizaciju rada škole, pedagoško-instruktivni rad, pedagoški nadzor i kontrolu, suradnju s učenicima i roditeljima, sa stručnim organima, s društvenom zajednicom, organima upravljanja, administrativno-financijsko i materijalno poslovanje te sve druge poslove propisane Zakonom o odgoju i obrazovanju u osnovnoj i srednjoj školi te Statutom Škole.
Od 1. srpnja 2025. školom rukovodi novoimenovani ravnatelj Daniel Bunjevčević, prof. soc. ped.





























10. REALIZACIJA NASTAVNOG PLANA I PROGRAMA (ANALIZA ODGOJNO-OBRAZOVNIH POSTIGNUĆA)
10. 1. Pristup planiranju i programiranju svih oblika nastavnog plana i programa 
Godišnji plan i program rada škole realiziran je u potpunosti. Planovi redovne i izborne nastave upisani su u e-Dnevnik kao i slobodne aktivnosti te dopunska i dodatna nastava. Tijekom školske godine u školi su se sastajala stručna vijeća razredne nastave, jezično-umjetničkog područja, društvene grupe predmeta i prirodoslovnih predmeta na kojima su učitelji vrednovali realizaciju, prilagođavali sadržaje i povezivali nastavne jedinice kako bi se gradivo učinilo zanimljivijim i lakšim za usvajanje na učenicima što pristupačniji način. 

10. 2. Realizacija nastavnog plana i programa
Učitelji su zajednički izrađivali godišnje planove i programe, usklađivali kriterije ocjenjivanja i izrađivali ispite znanja. 
Razrednici su u suradnji sa stručnim suradnicama planirali satove razrednika i rad razrednog odjela te su o svemu vodili redovite bilješke u e-Dnevniku. 
Posebna briga vodila se o djeci s teškoćama u razvoju te su učitelji izrađivali za svakog takvog učenika individualni plan i program primjeren psihomotornim mogućnostima djeteta, kao i o socijalno ugroženoj djeci na način da se vodi računa da su adekvatno zdravstveno-higijenski zbrinuta.
Što se tiče školskog preventivnog programa, za učenike četvrtog razreda uspješno su organizirane radionice „Trening socijalnih vještina”, za učenike petog razreda provedene su radionice „Sve te emocije!“, dok su za učenike sedmih razreda organizirane radionice „Lions Quest – Vještine za adolescenciju“ te su radionice „Razmisli o budućnosti - Školski program profesionalnog razvoja za osnovne škole“ provedene s učenicima osmih razreda.
Na svim sjednicama razrednih vijeća raspravljalo se o postignutim rezultatima učenika, razlozima niskih ocjena i mogućnostima popravka istih. Značajnih disciplinskih problema nije bilo, a tekući problemi rješavani su odmah po saznanju.

10. 3. Rad i postignuća učenika u redovnoj i izbornoj nastavi
Pedagoška dokumentacija i evidencija uredno je vođena. Tijekom školske godine 2025./2026. realizirano je 177 nastavnih dana. Redovna i izborna nastava u cijelosti su ostvarene prema planu i  programu.
Izborna nastava realizirana je iz vjeronauka koju su pohađali gotovo svi učenici, osim nekolicine učenika islamske vjeroispovijesti i to s po dva nastavna sata tjedno, zatim iz informatike koju je pohađalo 79% učenika te iz njemačkog i engleskog jezika. 
10. 3. 1. Uspjeh učenika
Na ponavljanje 1. razreda upućena je jedna učenica. 
Četvero učenika predmetne nastave bilo je upućeno na dopunski rad. Dopunski rad organiziran je iz nastave hrvatskog jezika,  povijesti, geografije, fizike i kemije.
Također su u razrednoj nastavi četiri učenika upućena na dopunski rad iz nastavnog predmeta matematike. 
S roditeljima svih učenika koji su upućeni na dopunski rad odnosno popravni ispit stručno-pedagoška služba škole i razrednici razgovarali su o načinima na koje mogu svojoj djeci pružiti adekvatniju moralnu i emocionalnu podršku te im omogućiti bolje usvajanje nastavnog sadržaja.
10. 3. 2. Izostanci učenika
Ukupan broj izostanaka učenika s nastave je 15230 sati, 14540 sati opravdano i 690 sati neopravdanih izostanaka. O neopravdanim izostancima je pravovremeno obaviješten nadležni Hrvatski zavod za socijalni rad te Ured državne uprave te su oba tijela poduzela odgovarajuće mjere u vidu njihove nadležnosti.
10. 3. 3. Izrečene pedagoške mjere
U razrednoj nastavi pohvalu Razrednog vijeća dobilo je 27 učenika.
U predmetnoj nastavi pohvalu Razrednog vijeća dobio je 21 učenik, a nagradu Učiteljskog vijeća dobilo je 8 učenika koji su se na poseban način istaknuli sudjelovanjem na županijskom natjecanju ili ostvarenjem značajnih rezultata, kao i njihovi mentori. 
Učenicima je izrečeno 24 pedagoških mjera opomena razrednika, kao i 2 pedagoške mjere ukora razrednog vijeća. 

10. 4. Rad i postignuća u dodatnom radu 
Dodatni rad je realiziran u školskoj godini 2025./2026. te su učenici obogatili svoje znanje i sudjelovali na školskim natjecanjima iz prethodno već spomenutih predmeta te se plasirali na županijsku razinu natjecanja iz tehničke kulture i hrvatskog jezika.


10. 5. Rad s učenicima koji se školuju po redovnom programu uz prilagodbu sadržaja i rad na dopunskoj nastavi
Tijekom školske godine 2025./2026., a sukladno Rješenju Ureda državne uprave i članku 6. Pravilnika o osnovnoškolskom odgoju i obrazovanju učenika s teškoćama u razvoju, 25 učenika školovalo se po redovnom programu uz prilagodbu sadržaja, a 13 učenika školovalo se po redovitom programu uz individualizirani pristup.
Za učenike razredne nastave realizirana je dopunska nastava iz predmeta hrvatski jezik i    matematika u okviru od 35 nastavnih sati godišnje. Dopunsku nastavu realiziraju razrednici i pohađaju je učenici koji s teškoćom usvajaju nastavni program. 
Dopunska nastava učenika predmetne nastave realizirana je iz hrvatskog jezika, matematike, njemačkog jezika, prirode i biologije, povijesti, fizike i kemije, a realizirali su je učitelji predmetne nastave s učenicima za koje se ispostavilo da nisu usvojili određeni dio nastavnog gradiva te im je bila potrebna dodatna pomoć i podrška.

10. 6. Rad i postignuća u izvannastavnim i izvanškolskim aktivnostima
Izvannastavne aktivnosti bile su organizirane posebno za učenike razredne, a posebno za učenike predmetne nastave na način da su se učenici uključivali u njih prema vlastitom izboru i interesima te su detaljno navedene i opisane u Školskom kurikulu za školsku godinu 2025./2026. 
Učenicima 5. razreda omogućeno je pohađanje Programa osposobljavanja za upravljanje biciklom te polaganje ispita pri HAK-u što je uspješno položilo troje od 16 polaznika.
Izvanškolske aktivnosti organizatori istih ponude učenicima te se oni za njih odlučuju uz suglasnost svojih roditelja, jer se neke plaćaju, ili je potrebno voziti djecu do Ivanić-Grada. Uglavnom su izvanškolske aktivnosti organizirane od strane Pučkog otvorenog učilišta Ivanić-Grad (tečajevi stranih jezika ili sportskih udruga grada Ivanić-Grada, Glazbena škola). Djeci su na lokalnoj razini ponuđene aktivnosti kulturno-umjetničkih društava i vatrogasne aktivnosti. Broj polaznika izvanškolskih aktivnosti evidentiran je u e-Dnevniku. 







10. 7. Realizacija plana izvanučioničke nastave
Plan izvanučioničke nastave realiziran je sukladno planiranom za školsku godinu 2025./2026.

Za učenike razredne nastave organizirano je slijedeće:
2. 10. –  posjet Dječjem kazalištu Trešnja, predstava Smogovci
29. 10. –  posjet Velikom Grđevcu, Kulturni centar Mato Lovrak – obilježavanje Dana                                   
              kruha
24. 11. – posjet  Zagrebačkom kazalištu lutaka i Tehničkom muzeju Nikola Tesla
15. 12. – posjet POU Ivanić Grad, projekcija filma Mišolovka
24., 26. 2. – posjet Gradskom muzeju Ivanić-Grad, Dubrovčak Lijevi
9. 3. – posjet Knjižnici Grada Ivanić-Grada  
17. 4. – posjet planetarija Odiseja OŠ Posavski Bregi
26. 5. – posjet Minipolisu  u Zagrebu
10. 6. – sportske igre na Sportskom parku Zelenjak u Ivanić-Gradu

Za učenike predmetne nastave organizirano je slijedeće:
30. 9. – projektni dan „Dan Bez Veze“ (dan bez internetske veze) u Staroj Marči
24. 11. – kazalište Mala scena  i galerija Klovićevi dvori 
28. 1. – Zagrebački obrtnički sajam – sajam zanimanja u Zagrebu
25. 3. – posjet kazalištu Žar ptica i Hrvatskom prirodoslovnom muzeju u Zagrebu
7. 4. – posjet vodocrpilištu Velika Mlaka i Muzeju vodoopskrbe te Centralnom uređaju za pročišćavanje otpadnih voda Zagreb
17. 4. – posjet planetarija Odiseja OŠ Posavski Bregi
20. – 21. 5. – Posjet osmih razreda Vukovaru

Učenici su 3. lipnja trebali posjetiti Lonjsko polje, Čigoč i Novsku no zbog lošeg vremena i padalina izvanučionička nastava je otkazana obzirom na to da se radilo o nastavi na otvorenom. Predložen je novi termin izvanučioničke nastave (12. lipnja) jer se drugačije nije moglo organizirati zbog prijevoza i zbog domaćina na predloženim destinacijama no zbog nedovoljnog broja suglasnih roditelja (manje od polovine) izvanučionička nastava nije realizirana.
Učenici 3. razreda realizirali su školu plivanja u sklopu gradskih bazena u Naftalanu, dok su učenici 2. razreda sudjelovali u programu prometne kulture za najmlađe Jumicar.
11. PRIJEDLOG MJERA ZA STVARANJE ADEKVATNIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA

Naša škola radi u dvije smjene za što raspolažemo dovoljnim prostorom. Kao i do sada sve dodatne, izborne ili izvannastavne aktivnosti moraju biti usklađene s rasporedom nastavnih sati, jer su učenici vezani uz organizirani prijevoz. 
Još uvijek se pojavljuje problem izborne nastave koja ne može za sve učenike biti organizirana u okviru redovnog rasporeda sati pa su učenici obavezni dolaziti ranije ili u suprotnom turnusu, što uzrokuje problem učenicima putnicima i u tom su slučaju njihovi roditelji upućeni da se organiziraju oko prijevoza učenika za te potrebe (u pravilu tek pojedini razredni odjeli su u situaciji da se raspored ne može uskladiti pa su roditelji primorani organizirati se tek svaki drugi tjedan).


U Posavskim Bregima,  2. 10. 2026.


     Ravnatelj:				                                   	Predsjednik Školskog odbora:
     Daniel Bunjevčević, prof.                                                Željko Baksa, prof.
 	                         			
